Wochozy (AK/SN). Wjace hač 300 rysowankow dósta loni Łužiski park błudźenkow we Wochozach. Dźěći zbliska a zdaloka běchu so na wulkim molowanskim wubědźowanju k jutram 2020 wobdźělili. Wuslědki wubědźowanja nětko we Wochožanskim parku wustajeja. Simone Beyer z wobłuka zjawnostne dźěło a marketing tamnišeho spěchowanskeho towarstwa rozprawja: „Dóšło je wjace hač 300 wuměłskich twórbow młodych wuměłcow w starobje třoch do dwanaće lět. Bohužel njeje so pandemije dla poradźiło sej wšitke wobhladać, je wuhódnoćić a přehladku zestajeć. Tuž to nětko nachwatamy.“
szl_Latn